S-119/2008

Ár 2008, þriðjudaginn 22. apríl, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-119/2008: Ákæruvaldið gegn H-kk-þgf B-kk-þgf, sem dómtekið var 18. sama mánaðar.

Lögreglustjórinn á höfuðborgarsvæðinu höfðaði málið með ákæru útgefinni 29. janúar 2008 á hendur ákærða, H-kk-þgf B-kk-þgf, kt. 000000-0000, Skólavörðustíg 17a, Reykjavík, til refsingar fyrir eftirtalin brot:

1. Fyrir brot á 1. mgr. 5. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, með því að hafa, aðfaranótt mánudagsins 1. október 2007, ekið bifreiðinni DX-866, sviptur ökurétti og gegn einstefnu vestur Vesturlandsveg, í Ártúnsbrekku að Reykjanesbraut.

2. Fyrir þjófnað samkvæmt 244. gr. almennra hegningarlaga nr. 19/1940, með því að hafa, þriðjudaginn 23. október, stolið Remington Rotary Steel Blade rakvél að verðmæti krónur 7.187 í verslun BYKO við Hringbraut í Reykjavík.

Af hálfu ákærða er krafist vægustu refsingar sem lög leyfa fyrir brot samkvæmt 1. tölulið ákæru og sýknu af brotinu, sem lýst er í 2. tölulið.

Ætluð umferðarlagabrot.

I.

Aðfaranótt mánudagsins 1. október 2007 voru B-kk-nf I-kk-nf S-kk-nf og Í-kk-nf Í-kk-nf G-kk-nf á leið austur Ártúnsbrekku í lögreglubifreið þegar þeir veittu bifreiðinni DX-866 athygli þar sem henni var ekið vestur Ártúnsbrekkuna á móti umferð. Þeir stöðvuðu för ökumanns og færðu hann í lögreglubifreiðina til yfirheyrslu. Í vettvangsskýrslu er brotinu lýst og merkt í þar til gerðan reit á stöðluðu skýrsluforminu að viðkomandi sé sviptur ökurétti. Þá er aðstæðum á vettvangi lýst og skráð að nafn ökumanns sé H-kk-nf B-kk-nf, kt. 000000-0000, til lögheimilis að Miklabraut 1. Skýrslan ber ekki með sér hvernig gengið var úr skugga um réttmæti nefndra upplýsinga, en haft er eftir ökumanni að hann viðurkenni brotin. Fyrir neðan er undirritun beggja lögreglumanna og ökumanns. Í meðfylgjandi frumskýrslu eru upplýsingar um ákærða; heimilisfang hans sagt Skólavörðustígur 17a og dvalarstaður Miklabraut 1. Þar eru einnig upplýsingar um G-kk-þf K-kk-þf skráðan eiganda DX-866.

II.

Fyrir dómi neitaði ákærði sök, sagðist hvorki kannast við DX-866 né skráðan eiganda, þrætti fyrir að hafa ekið bifreiðinni umrædda nótt og kannaðist ekki við undirskrift ökumanns í vettvangsskýrslu. Ákærði kvaðst hafa búið að Miklabraut 1 í október 2007 og kannaðist við að hafa verið réttindalaus fyrsta þess mánaðar.

B-kk-nf I-kk-nf og Í-kk-nf Í-kk-nf báru með líkum hætti um afskipti af ökumanni DX-866, kváðu réttindi hans hafa verið könnuð á vettvangi og að hann hlyti að hafa sannað á sér deili, þótt hvorugur lögreglumannanna myndi sérstaklega eftir því. B-kk-nf lýsti viðkomandi sem dökkhærðum, afar grannvöxnum og útlifuðum karlmanni. Í-kk-nf lýsti honum sem dökkhærðum, horuðum karlmanni, illa förnum af völdum vímuefna eða sjúkdóms. Fram kom í máli beggja að í lögreglubifreiðinni væri stafrænn myndupptökubúnaður og því ætti að vera til upptaka af samskiptum við ökumann.

Í ljósi sakarneitunar ákærða og vættis lögreglumannanna um myndupptökubúnað aflaði sækjandi mynddisks, sem sýnir samskiptin við umræddan ökumann DX-866. Er engum blöðum um það að fletta að ákærði átti þar hlut að máli.

III.

Með hliðsjón af síðastnefndri staðreynd og vitnisburði lögreglumannana fyrir dómi, sem samrýmist rannsóknargögnum málsins, er sannað að ákærði hafi verið ökumaður bifreiðarinnar DX-866 umrædda nótt og hann gerst sekur um þá háttsemi, sem honum er gefin að sök í 1. tölulið ákæru. Er hún þar rétt færð til refsiákvæða.

Ætlaður þjófnaður.

I.

Samkvæmt skýrslu E-kk-ef Ó-kk-ef J-kk-ef lögreglumanns var tilkynnt um þjófnað í verslun BYKO við Hringbraut um hádegisbil þriðjudaginn 23. október 2007. Skýrslan ber með sér að E-kk-nf hafi farið á vettvang og verið tjáð að maður hefði komið inn í búðina, farið að hillu með rafmagnsrakvélum, staðið þar um stund og síðan horfið á braut. Í kjölfarið hefði G-kk-nf B-kk-nf starfsmaður BYKO tekið eftir tómum umbúðum undan tveimur rakvélum, annars vegar Remington Rotary Steel Blade að verðmæti krónur 7.187 og hins vegar Remington R510 að verðmæti krónur 14.600. G-kk-nf hafi lýst viðkomandi manni og segir í skýrslunni að E-kk-nf hafi grunað að um ákærða væri að ræða. Hann hafi því farið heim til ákærða, kynnt honum sakarefnið og réttarstöðu grunaðs, ákærði neitað í fyrstu, en þegar gengið hafi verið á hann hefði hann játað stuld á fyrrnefndri rakvél, afhent hana og E-kk-nf komið vélinni til skila.

II.

Fyrir dómi neitaði ákærði sök, staðhæfði að hann hefði keypt umrædda rakvél í verslun BYKO við Hringbraut um svipað leyti og mál þetta kom upp, þótt ekki myndi hann hvaða dag. Hann kvaðst hins vegar muna vel eftir því er lögreglumaður kom heim til hans og þjófkenndi, sagðist hafa verið mikill sjúklingur og fárveikur þann dag og því hefði hann bara látið rakvélina af hendi, án þess þó að játa á sig þjófnað.

E-kk-nf Ó-kk-nf bar að starfsmaður BYKO hefði veitt honum upplýsingar um stuld á nefndum rakvélum, gefið greinargóða lýsingu á hinum grunaða og E-kk-nf strax sett hana í samband við ákærða, sem hann vissi deili á frá gamalli tíð. Hann hefði því farið heim til ákærða á Skólavörðustíg og borið á hann þjófnað á rakvélununum, ákærði neitað í fyrstu, en síðan gengist við stuldi á einni rakvél, sótt hana undir sófa í stofu og afhent E-kk-þgf. Að sögn E-kk-ef var um ónotaða rafmagnsrakvél að ræða, í þar til gerðri fylgitösku, án umbúðakassa.

G-kk-nf B-kk-nf bar að hinn grunaði hefði komið inn í BYKO, pantað lyklasmíði og beðið komu félaga síns, sem átti að greiða fyrir smíðina. Á meðan hefði hinn grunaði rölt um búðina og staðið um hríð við rakvélastand. Félagarnir hefðu síðan farið á brott og skömmu síðar hefði G-kk-nf séð í standinum tómar umbúðir undan tveimur rakvélum. Í framhaldi hefði verið haft uppi á greiðanda lyklasmíðinnar samkvæmt verknótu, sá gefið upplýsingar um ákærða og lögregla í kjölfarið heimsótt hann. G-kk-nf kvað útilokað að unnt væri að kaupa umræddar rakvélar án þess að framvísa umbúðunum, en á þeim væru strikamerkingar.

III.

Með hliðsjón af ofangreindum vitnisburði G-kk-ef og vætti E-kk-ef um að hann hafi farið heim til ákærða og móttekið samskonar rakvél og stolið hafði verið úr BYKO, sem ákærði hefði sótt spánnýja undir sófa, telur dómurinn engan skynsamlegan vafa leika á sekt ákærða, enda þykir nefnt vætti G-kk-ef og E-kk-ef einkar trúverðugt og framburður ákærða fyrir dómi að sama skapi afar ótrúverðugur. Er ákærði þannig sannur að þeirri háttsemi, sem honum er gefin að sök í 2. tölulið ákæru og varðar hún refsingu samkvæmt 1. mgr. 244. gr. almennra hegningarlaga.

Ákvörðun viðurlaga.

Ákærði er 51 árs. Samkvæmt sakavottorði hlaut hann níu refsidóma á árabilinu 1977-1989, ýmist fyrir umferðarlaga- eða hegningarlagabrot. Á árunum 1997-2000 hlaut hann fjóra refsidóma fyrir sambærileg brot, áður en hann var 21. febrúar 2001 dæmdur í 30 daga fangelsi fyrir ölvunar- og sviptingarakstur, jafnframt því að vera sviptur ökurétti ævilangt. Hinn 7. september sama ár var ákærða dæmdur 15 daga hegningarauki við þann dóm, fyrir nytjastuld og sviptingarakstur og 23. maí 2006 hlaut hann tveggja mánaða fangelsisdóm fyrir ölvunarakstur og sviptingarakstur í þrjú skipti, auk þess sem hann var sviptur ökurétti ævilangt frá 7. júní 2006 að telja. Loks var ákærði 19. mars 2007 sakfelldur fyrir sviptingarakstur, en ekki gerð sérstök refsing þar sem um hegningarauka var að ræða við síðastnefndan dóm. Að gættum aldri ákærða, téðum sakaferli og með hliðsjón af 77. gr. almennra hegningarlaga þykir refsing nú hæfilega ákveðin fangelsi í 45 daga.

Samkvæmt 1. mgr. 165. gr. laga nr. 19/1991 um meðferð opinberra mála ber að dæma ákærða til að greiða málsvarnarlaun skipaðs verjanda síns, H-kk-ef I-kk-ef hæstaréttarlögmanns. Með hliðsjón af eðli og umfangi máls og að teknu tilliti til fjölda þinghalda og þrískiptrar aðalmeðferðar þykja launin hæfilega ákveðin 278.880 krónur, að meðtöldum virðisaukaskatti.

Ó-kk-nf I-kk-nf Ó-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, H-kk-nf B-kk-nf, sæti fangelsi 45 daga.

Ákærði greiði 278.880 króna málsvarnarlaun H-kk-ef I-kk-ef hæstaréttarlögmanns.

J-kk-nf J-kk-nf